*proiect*

**PARLAMENTUL REPUBLICII MOLDOVA**

**L E G E**

**pentru modificarea și completarea unor acte legislative**

Parlamentul adoptă prezenta lege organică.

**Art. I. –** Legea nr. 1515-XII din 16 iunie 1993 privind protecția mediului înconjurător (Monitorul Parlamentului Republicii Moldova, 1993, nr.10 (partea I), art.283), cu modificările și completările ulterioare, se modifică și se completează după cum urmează:

1. În cuprinsul legii, cuvintele „Inspectoratul Ecologic de Stat” se substituie cu cuvintele „Inspectoratul pentru Protecția Mediului”;
2. Articolul 27:

alineatul (1) va avea următorul cuprins:

„(1) Inspectorul principal de stat al mediului și inspectorii principali zonali ai mediului, iar în absența lor adjuncții lor au dreptul:

a) de a sigila instalații, echipamente tehnice, încăperi și alte bunuri mobile și imobile utilizate în activități neautorizate/ilicite de dobândire a resurselor naturale;

b) de a suspenda total sau parțial orice activitate, din propria inițiativă sau la propunerea autorităților administrației publice locale, în caz de depistare a încălcărilor reglementărilor de protecție a mediului și folosire rațională a resurselor naturale, dacă acestea poate conduce la poluarea mediului și folosirea neautorizată**/**nerațională a resurselor naturale;

c) de a înfăptui acțiunile prevăzute la lit. a) și b) cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător;

d) de a cere de la organele de resort sancționarea disciplinară a persoanelor de decizie care nu au asigurat respectarea legislației cu privire la protecția mediului, înfăptuirea acțiunilor de protecție a lui și folosire rațională a resurselor naturale;

e) de a examina materialele (dosarele) despre încălcarea legislației cu privire la protecția mediului și de a lua decizii conform legislației în vigoare;

f) de a emite decizii în privința persoanelor fizice și juridice, inclusiv străine, privind repararea prejudiciilor cauzate mediului ca rezultat al poluării lui și/sau folosirii neautorizate**/**neraționale a resurselor naturale.”

articolul se completează cu alineatul (11) cu următorul cuprins:

„(11) Poate fi suspendată parțial activitatea unității economice, în baza măsurilor prevăzute la alin.(1), dacă în urma controlului sunt identificate neconformități care duc iminent la poluarea mediului și folosirea neautorizată**/**nerațională a resurselor naturale și aceste neconformități pot fi remediate în termeni proximi. Activitatea unității economice poate fi suspendată în totalitate, în baza măsurilor prevăzute la alin.(1), doar în cazul în care în urma controlului sunt identificate încălcări foarte grave cu depășirea concentrațiilor maxime admisibile de poluanți, care vor duce iminent și imediat la poluarea mediului și vor cauza în consecință daune în proporții considerabile mediului și sănătății populației și aceste neconformități nu pot fi remediate fără suspendarea activității.”

**Art. II.** – Legea nr. 1530-XII din 22 iunie 1993 privind ocrotirea monumentelor (republicată în Monitorul Oficial al Republicii Moldova, 2010, nr.15–17, art.23), cu modificările ulterioare, se modifică după cum urmează:

1. Articolul 161 va avea următorul cuprins:

„(1) Cercetarea pe teren a monumentelor de istorie, artă și arhitectură și a zonelor lor de protecție, precum și verificarea respectării de către deținătorii cu orice titlu juridic a acestor monumente a legislației în domeniul ocrotirii monumentelor este asigurată de către Agenția pentru Protecție și Restaurare a Monumentelor.

(2) Agenția pentru Protecție și Restaurare a Monumentelor este o instituție specializată, subordonată Ministerului Culturii, care activează în baza unui regulament aprobat de Guvern și este finanțată din bugetul de stat în limita fondurilor stabilite.

(3) Orice verificare și solicitare de informații cu privire la monumentele de istorie, artă și arhitectură și zonele lor de protecție, care se încadrează în noțiunea de control de stat, potrivit Legii nr. 131 din 08.06.2012 privind controlul de stat asupra activității de întreprinzător, în raport cu agenții economici, poate fi desfășurată doar la inițiativa și cu implicarea directă a Agenției pentru Supraveghere Tehnică, în conformitate cu Legea privind controlul de stat asupra activității de întreprinzător.”

1. La articolul 57, cuvintele „și de comisiile împuternicite de Ministerul Culturii (agentul constatator)” se exclud.

**Art. III.** – Legea nr. 267-XIII din 09 noiembrie 1994 privind apărarea împotriva incendiilor (Monitorul Oficial al Republicii Moldova, 1995, nr.15–16, art.144), cu modificările ulterioare, se modifică după cum urmează:

1. La articolul 4 alineatul (1) cuvintele „organele supravegherii de stat a măsurilor contra incendiilor” se substituie cu cuvintele „Agenția pentru Supraveghere Tehnică (în continuare – organul supravegherii de stat a măsurilor contra incendiilor)”
2. La articolul 11 litera c) cuvintele „ ,avizelor și avertismentelor” se substituie cu cuvintele „și avizelor”.
3. Titlul capitolului III va avea următorul cuprins:

„**Capitolul III**

**SERVICIUL DE SALVATORI ȘI POMPIERI ȘI**

**ORGANUL SUPRAVEGHERII DE STAT A MĂSURILOR**

**CONTRA INCENDIILOR**”

1. La articolul 14 alineatul (1) cuvintele „ ,exercitarea supravegherii de stat asupra asigurării apărării împotriva incendiilor” se exclud.
2. La articolul 16 alineatul (1) cuvintele „ supravegherea de stat a măsurilor contra incendiilor și” se exclud.
3. Articolul 22 va avea următorul cuprins:

„**Articolul 22.** Obligațiile organelor serviciului de salvatori și pompieri

Organele serviciului de salvatori și pompieri sunt obligate:

a) să contribuie la elaborarea normelor și regulilor de apărare împotriva incendiilor, să facă avize asupra proiectelor de standarde, condiții tehnice, norme și reguli ce conțin reglementări de apărare împotriva incendiilor;

b) să informeze populația despre siguranța la incendiu a obiectivelor;

c) să acorde ajutor formațiunilor benevole de pompieri în organizarea lucrărilor de profilaxie și a pregătirii de luptă;

d) să acorde ajutor ministerelor, altor autorității și instituiți, unităților economice în organizarea însușirii de către salariați a normelor și regulilor de apărare împotriva incendiilor.”

1. Articolul 23 va avea următorul cuprins:

„**Articolul 23.** Obligațiile organului supravegherii de stat a măsurilor contra incendiilor

Organul supravegherii de stat a măsurilor contra incendiilor este obligat:

a) să supravegheze modul în care ministerele, alte autorități și instituții, unitățile economice, factorii de decizie, alte categorii de salariați, precum și persoanele fizice, respectă prezenta lege, standardele, normele și regulile de apărare împotriva incendiilor;

b) să exercite un control selectiv asupra modului în care organizațiile de proiectări și construcții, unitățile economice și persoanele fizice respectă reglementările de apărare împotriva incendiilor la proiectarea, construcția, reconstrucția și reutilarea tehnică a obiectivelor;

c)să cunoască starea de apărare împotriva incendiilor, pericolul de incendiu al obiectivelor supravegheate;

d) să întocmească, cu participarea obligatorie a colaboratorilor organelor serviciului de salvatori și pompieri, Dosarul de supraveghere a obiectivului, să transmită o copie a dosarului, precum și orice modificare a informației ce se conține în dosar serviciului de salvatori și pompieri;

e) să participe la lucrările comisiilor de recepție finală a construcțiilor și a instalațiilor aferente finanțate din bugetul de stat sau bugetele locale, cu participarea obligatorie a colaboratorilor organelor serviciului de salvatori și pompieri;

f) să respecte prevederile Legii nr.131 din 8 iunie 2012 privind controlul de stat asupra activității de întreprinzător în cadrul efectuării controlului și supravegherii de stat a persoanelor care practică activitate de întreprinzător.”

1. Articolul 231 va avea următorul cuprins:

„**Articolul 231.** Drepturile organelor serviciului de salvatori și pompieri

a) să verifice la obiective capacitatea de luptă a formațiunilor benevole de pompieri;

b) să verifice gradul de pregătire a specialiștilor din economia națională și a persoanelor fizice în materie de apărare împotriva incendiilor;

c) să ceară ministerelor, altor autorități și instituții, unităților economice informații și documente despre incendii și consecințele lor;

d) să antreneze, în modul stabilit, specialiștii din organizațiile de cercetări științifice și de proiectare, ingineri, tehnicieni și alți salariați de la obiective la elaborarea măsurilor de apărare împotriva incendiilor, la efectuarea testelor privind siguranța la incendiu;

e) să prezinte propuneri referitoare la elaborarea actelor legislative și a altor acte normative privind asigurarea apărării împotriva incendiilor;

f) să elaboreze norme și reguli de apărare împotriva incendiilor, să coordoneze documentele normative în domeniul apărării împotriva incendiilor;

g) să efectueze, în conformitate cu legislația în vigoare, cercetarea cazurilor de incendiu.”

1. Articolul 232:

la alineatul (2), cuvântul „colaboratorilor” se substituie cu cuvântul „inspectorilor”, iar cuvintele „sub conducerea colaboratorilor Direcției salvatori și pompieri, cu participarea specialiștilor altor organe de supraveghere” se substituie cu cuvintele „cu participarea obligatorie a colaboratorilor organelor serviciului de salvatori și pompieri.”;

la alineatul (3) cuvântul „colaboratorilor” se substituie cu cuvântul „inspectorilor”, iar în final alineatul se completează cu textul „ ,cu participarea obligatorie a colaboratorilor organelor serviciului de salvatori și pompieri.”;

la alineatul (4) cuvântul „colaboratorilor” se substituie cu cuvântul „inspectorilor”, iar în final alineatul se completează cu textul „ ,cu participarea colaboratorilor organelor serviciului de salvatori și pompieri.”.

1. Articolul 24 va avea următorul cuprins:

„**Articolul 24.** Drepturile organului supravegherii de stat a măsurilor contra incendiilor

(1) Organul supravegherii de stat a măsurilor contra incendiilor are dreptul:

a) să ceară ministerelor, altor autorități și instituții, unităților economice informații și documente despre siguranța la incendiu a obiectivelor și a producției fabricate;

b) să efectueze controlul tehnic de specialitate la obiective, să prescrie recomandări privind lichidarea încălcărilor prezentei legi, standardelor, normelor și regulilor de apărare împotriva incendiilor, iar, după caz, să dispună măsuri restrictive în modul și limitele stabilite de lege;

c) să verifice la obiective în ce stare se află mijloacele de protecție contra incendiilor;

d) să suspende total sau parțial activitatea unității economice (a unei lucrări separate), să interzică exploatarea clădirilor, construcțiilor, unor încăperi separate, sectoarelor de producție sau agregatelor în caz de depistare a încălcărilor reglementărilor de apărare împotriva incendiilor, precum și a cauzelor și condițiilor care pot conduce la izbucnirea incendiului, creează pericol iminent și imediat pentru viața și sănătatea oamenilor, pot conduce la distrugerea valorilor materiale;

e) să suspende total sau parțial lucrările de construcție și reconstrucție a obiectivelor dacă s-au constatat abateri de la documentația de proiect și deviz sau dacă nu sunt respectate reglementările de apărare împotriva incendiilor care se conțin în standarde, norme și reguli, care pot conduce la izbucnirea incendiului, creează pericol iminent și imediat pentru viața și sănătatea oamenilor, pot conduce la distrugerea valorilor materiale;

f) să suspende, conform lit. d) și e) cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător;

g) să aplice, în conformitate cu legislația în vigoare, sancțiuni, sub formă de amendă, pentru nerespectarea sau neîndeplinirea standardelor, condițiilor tehnice, normelor și regulilor de apărare împotriva incendiilor, precum și să dispună măsuri restrictive, cu respectarea prevederilor lit. f) și a următoarelor principii:

- legalitatea și respectarea competenței stabilite de lege;

- prescrierea recomandărilor pentru înlăturarea încălcărilor constatate în urma controlului;

- neadmiterea aplicării sancțiunilor care nu sunt stabilite de lege;

- tratarea dubiilor, apărute la aplicarea legislației, în favoarea persoanei;

- efectuarea cheltuielilor de control din contul statului;

- dreptul de a contesta acțiunile organului de control;

h) să prezinte ministerelor, altor autorități și instituții, factorilor de decizie din unitățile economice etc. propuneri privind destituirea, în condițiile legii, a persoanelor care încalcă sistematic sau grav reglementările de apărare împotriva incendiilor sau care se eschivează de la executarea prescripțiilor organelor supravegherii de stat a măsurilor contra incendiilor;

i) să acorde, în bază de contract, servicii contra plată. Nomenclatorul serviciilor contra plată și mărimea tarifelor la servicii se stabilesc de către Guvern.

(2) Poate fi suspendată parțial activitatea unității economice sau lucrările de construcție și reconstrucție a obiectivelor, în baza măsurilor prevăzute la alin.(1), dacă în urma controlului sunt identificate neconformități, care pot fi remediate în termeni proximi, dar care dacă nu vor fi remediate duc iminent la izbucnirea incendiului și creează pericol direct pentru viața și sănătatea oamenilor și distrugerea valorilor materiale. Poate fi suspendată în totalitate activitatea unității economice sau lucrările de construcție și reconstrucție a obiectivelor, în baza măsurilor prevăzute la alin.(1), în cazul în care în urma controlului sunt identificate încălcări foarte grave care vor conduce imediat și iminent la izbucnirea incendiului, cu pericol direct pentru viața și sănătatea oamenilor și distrugerea valorilor materiale în proporții considerabile, însă aceste încălcări nu pot fi remediate fără stoparea totală a activității.”

1. La articolul 31 alineatul (3) cuvintele „organele supravegherii de stat a măsurilor contra incendiilor” se substituie cu cuvintele „organele serviciului de salvatori și pompieri”.
2. La articolul 35 alineatul (1) cuvintele „organelor supravegherii de stat a măsurilor contra incendiilor” se substituie cu cuvintele „organelor serviciului de salvatori și pompieri”.

**Art. IV.** – Legea nr. 271-XIII din 9 noiembrie 1994 cu privire la protecția civilă (Monitorul Oficial al Republicii Moldova, 1994, nr.20, art.231), cu modificările ulterioare, se modifică după cum urmează:

1. La articolul 8 litera k) se abrogă.
2. Articolul 9:

alineatul unic devine alineatul (1);

articolul se completează cu alineatul (2) cu următorul cuprins:

„(2) Supravegherea de stat asupra realizării acțiunilor de protecție civilă este exercitată de Agenția pentru Supraveghere Tehnică (în continuare – organul supravegherii de stat în domeniul protecției civile).”.

1. Din titlul capitolului IV cuvintele „ALE SUPRAVEGHERII DE STAT ȘI” se exclud.
2. La articolul 17 alineatul (3) cuvintele „ , totodată, este Inspector principal de stat al Protecției Civile și are dreptul să dea dispoziții (ordine) din numele lui” se exclud.
3. Articolul 18:

la alineatul (1) cuvântul „inspectoratele,” se exclude;

la alineatul (3) cuvântul „(inspectorilor)” se exclude;

la alineatul (5) cuvântul „(inspectori)” se exclude;

la alineatul (6) cuvântul „inspectoratelor,” se exclude.

1. Articolul 19 va avea următorul cuprins:

„**Articolul 19.** Drepturile și obligațiile Serviciului Protecției Civile și Situațiilor Excepționale

1. Serviciul Protecției Civile și Situațiilor Excepționale are următoarele drepturi:

a) să controleze în unitățile administrativ-teritoriale și la obiectivele economiei naționale pregătirea formațiunilor protecției civile pentru îndeplinirea sarcinilor ce le revin;

b) să verifice nivelul de cunoștințe privind protecția civilă al personalului de conducere, de comandă, al specialiștilor economiei naționale și al persoanelor fizice;

c) să ceară de la ministere, alte autorități, instituiți și unități economice informații privind starea protecției civile a obiectivelor economiei naționale și a populației, precum și date despre situațiile excepționale apărute și efectele lor;

d) să antreneze, în modul stabilit de lege, specialiști de la institutele și organizațiile de cercetări științifice și de proiectare, ingineri și tehnicieni, alți lucrători de la obiectivele economiei naționale pentru a participa la elaborarea măsurilor de protecție civilă, la efectuarea expertizelor corespunzătoare;

e) să prezinte autorităților publice proiecte de acte legislative și de alte acte normative privind protecția civilă;

f) să elaboreze standarde, norme și reguli de protecție genistică, radiativă, chimică, medico-biologică a obiectivelor economiei naționale și a populației, să coordoneze actele normative în domeniul protecției civile;

1. Serviciul Protecției Civile și Situațiilor Excepționale are următoarele obligații:
2. să informeze populația despre starea protecției civile a obiectivelor economiei naționale;
3. să acorde ajutor la elaborarea standardelor, normelor şi regulilor protecției civile.”
4. Articolul 20 va avea următorul cuprins:

„**Articolul 20.** Obligațiile organului supravegherii de stat  în domeniul protecției civile

(1) Organul supravegherii de stat în domeniul protecției civile este obligat:

a) să exercite supravegherea asupra respectării de către ministere, alte autorități publice, instituții, unități economice, precum și de către persoanele fizice, a cerințelor prezentei legi, a altor acte normative privind protecția civilă;

b) să informeze autoritățile despre starea protecției civile a obiectivelor economiei naționale și despre rezultatele activității de supraveghere;

c) să exercite supravegherea asupra îndeplinirii de către organizațiile de proiectare și de construcții, precum și de către unitățile economice și persoanele fizice a cerințelor protecției genistice, radiative, chimice, medico-biologice a populației la proiectarea, construcția, reconstrucția și reutilarea tehnică a obiectivelor;

d) să participe la lucrările comisiilor de recepție finală a construcțiilor și a instalațiilor aferente finanțate din bugetul de stat sau bugetele locale.

(2) Organele supravegherii de stat în domeniul protecției civile vor exercita controlul și supravegherea de stat a persoanelor care practică activitatea de întreprinzător în conformitate cu prevederile Legii nr.131 din 8 iunie 2012 privind controlul de stat asupra activității de întreprinzător. ”

1. Articolul 21 va avea următorul cuprins:

„**Articolul 21.** Drepturile organului supravegherii de stat în domeniul protecției civile

(1) Pentru îndeplinirea obligațiilor ce îi revin, organul supravegherii de stat în domeniul protecției civile are dreptul:

a) să efectueze cercetarea genistică, radiativă, chimică, medico-biologică a obiectivelor economiei naționale, să prescrie recomandări pentru înlăturarea încălcărilor prezentei legi, standardelor, normelor și regulilor protecției civile,iar, după caz, să dispună măsuri restrictive în modul și limitele stabilite de lege;

b) să controleze în unitățile administrativ-teritoriale și la obiectivele economiei naționale starea mijloacelor individuale și colective de protecție;

c) să suspende total sau parțial activitatea unității economice (a unei lucrări separate), să interzică exploatarea clădirilor, construcțiilor, unor încăperi separate, sectoarelor de producție sau agregatelor în caz de depistare a încălcărilor cerințelor privind protecția civilă, precum și a cauzelor și condițiilor care pot conduce la apariția situației excepționale, creează pericol iminent și imediat pentru viața și sănătatea oamenilor, pot conduce la distrugerea (contaminarea) valorilor materiale;

d) să suspende total sau parțial lucrările de construcție și reconstrucție a obiectivelor dacă s-au constatat abateri de la documentația de proiect și deviz sau de la cerințele standardelor, normelor și regulilor protecției civile, care pot conduce la apariția situației excepționale, creează pericol iminent și imediat pentru viața și sănătatea oamenilor, pot conduce la distrugerea (contaminarea) valorilor materiale;

e) să suspende, conform lit. c) și d), cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător;

f) să aplice, în conformitate cu legislația în vigoare, sancțiuni, sub formă de amendă, pentru încălcarea sau nerespectarea cerințelor, standardelor, normelor și regulilor protecției genistice, radiative, chimice, medico-biologice a obiectivelor economiei naționale și a populației, precum și să dispună măsuri restrictive, cu respectarea prevederilor lit. e) și a următoarelor principii:

- legalitatea și respectarea competenței stabilite de lege;

- prescrierea recomandărilor pentru înlăturarea încălcărilor constatate în urma controlului;

- neadmiterea aplicării sancțiunilor care nu sunt stabilite de lege;

- tratarea dubiilor, apărute la aplicarea legislației, în favoarea persoanei;

- efectuarea cheltuielilor de control din contul statului;

- dreptul de a ataca acțiunile organului de control;

g) să acorde, în bază de contract, servicii contra plată. Nomenclatorul serviciilor contra plată și mărimea tarifelor la servicii se stabilesc de către Guvern.

(2) Poate fi suspendată parțial activitatea unității economice sau lucrările de construcție și reconstrucție a obiectivelor, în baza măsurilor prevăzute la alin.(1), dacă în urma controlului sunt identificate neconformități, care pot fi remediate în termeni proximi, dar care dacă nu vor fi remediate duc iminent la apariția situațiilor excepționale și creează pericol direct pentru viața și sănătatea oamenilor și distrugerea (contaminarea) valorilor materiale. Poate fi suspendată în totalitate activitatea unității economice sau lucrările de construcție și reconstrucție a obiectivelor, în baza măsurilor prevăzute la alin.(1), în cazul în care în urma controlului sunt identificate încălcări foarte grave care vor conduce imediat și iminent la apariția situațiilor excepționale, cu pericol direct pentru viața și sănătatea oamenilor și distrugerea (contaminarea) valorilor materiale în proporții considerabile, însă aceste încălcări nu pot fi remediate fără stoparea totală a activității.”

1. La articolul 25 alineatul (2) cuvintele „organelor supravegherii de stat în domeniul protecției civile” se substituie cu cuvintele „Serviciului Protecției Civile și Situațiilor Excepționale”.

**Art. V. –** ÎnLegea regnului animal nr. 439-XIII din 27 aprilie 1995 și anexele sale (Monitorul Oficial al Republicii Moldova, 1995, nr.62-63, art. 688), cu modificările și completările ulterioare, pe tot cuprinsul legii, cuvintele „Inspectoratul Ecologic de Stat” se substituie cu cuvintele „Inspectoratul pentru Protecția Mediului”.

**Art. VI. –** La articolul 14 alineatele (4) și (5) din Legea nr. 440-XIII din 27 aprilie 1995 cu privire la zonele și fîşiile de protecție a apelor rîurilor și bazinelor de apă, (Monitorul Oficial al Republicii Moldova, 1995, nr.43, art.482) cu modificările și completările ulterioare, cuvintele „Serviciul Piscicol” se substituie cu cuvintele „Inspectoratul pentru Protecția Mediului”.

**Art. VII.** – La Articolul 11 alineatul (3) din Legea nr. 592-XIII din 26 septembrie 1995 privind transportul prin conducte magistrale (Monitorul Oficial al Republicii Moldova, 1996, nr.8-9, art.78), cu modificările și completările ulterioare, cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Agenția pentru Supravegherea Tehnică”.

**Art. VIII.** – În textul Legii nr. 721-XIII din 2 februarie 1996 privind calitatea în construcții (Monitorul Oficial al Republicii Moldova, 1996, nr.25, art.259), cu modificările ulterioare, cuvintele „Inspecția de Stat în Construcții” se substituie cu cuvintele „Agenția pentru Supravegherea Tehnică”, la cazul gramatical corespunzător.

1. În textul legii cuvintele „Inspecția de Stat în Construcții” se substituie cu cuvintele „Agenția pentru Supravegherea Tehnică”, la cazul gramatical corespunzător;
2. Articolul 21 se completează cu alineatul (11) cu următorul cuprins:

„(11) La efectuarea controlului de stat al calității în construcții, Agenția pentru Supravegherea Tehnică supraveghează păstrarea integrității monumentelor, precum și a siturilor arheologice asupra cărora se efectuează lucrări de construcții sau care pot fi afectate de aceste lucrări. La inițierea controlului de stat în acest scop, Agenția pentru Supravegherea Tehnică este obligată să coopteze specialiștii din cadrul Agenției pentru Protecția și Restaurarea Monumentelor”.

**Art. IX. –** Legea nr. 851-XIII din 29 mai 1996 privind expertiza ecologică (Monitorul Oficial al Republicii Moldova, 1996, nr.52-53, art.494), cu modificările și completările ulterioare, se modifică și se completează după cum urmează:

1. Articolul 2:

la alineatul (1) cuvintele „ ,de alte organe centrale de specialitate ale administrației publice” se substituie cu cuvintele „de Inspectoratul pentru Protecția Mediului și subdiviziunile sale desconcentrate în teritoriu”;

la alineatul (2) cuvintele „organizațiile din subordine” se substituie cu cuvintele „Inspectoratul pentru Protecția Mediului și subdiviziunile sale desconcentrate în teritoriu”;

alineatul (5) va avea următorul cuprins:

„(5) Până la aprobarea de către autoritatea centrală pentru resurse naturale și mediu și/sau de către Inspectoratul pentru Protecția Mediului, rezultatele expertizei ecologice obștești au caracter de recomandare”.

1. La articolul 7 alineatul (1), cuvintele „organizațiile subordonate acesteia” se substituie cu cuvintele „Inspectoratul pentru Protecția Mediului și subdiviziunile sale desconcentrate în teritoriu”.

**Art. X. –** La articolul 36 alineatul (9) din Codul silvic nr. 887-XIII din 21 iunie1996 (Monitorul Oficial al Republicii Moldova , 1997, nr.4-5, art.36) cu modificările și completările ulterioare, cuvintele „Inspectoratul Ecologic de Stat” se substituie cu cuvintele „Inspectoratul pentru Protecția Mediului”.

**Art. XI.** **–** La articolul 31 alineatul (1) din Legea nr.1102-XIII din 06 februarie1997 cu privire la resursele naturale (Monitorul Oficial al Republicii Moldova, 1997, nr.40, art.337) cu modificările ulterioare și completările ulterioare, cuvintele „organul de control ecologic de stat” se substituie cu cuvintele „organul pentru protecția mediului”.

**Art. XII. –** În Legea nr. 1422-XII din 17 decembrie 1997 privind protecția aerului atmosferic (Monitorul Oficial al Republicii Moldova, 1998, nr.44-46, art.312), cu modificările și completările ulterioare, pe tot cuprinsul legii, cuvintele „Inspectoratul Ecologic de Stat” se substituie cu cuvintele „Inspectoratul pentru Protecția Mediului”.

**Art. XIII.** – Legea nr.1525-XIII din 19 februarie 1998 cu privire la energetică (Monitorul Oficial al Republicii Moldova, 1998, nr.50–51, art.366), cu modificările ulterioare, se modifică și se completează după cum urmează:

1. Articolul 13 va avea următorul cuprins:

„Articolul 13. Supravegherea energetică de stat

(1) Controlul și supravegherea energetică de stat se efectuează de către Agenția Națională pentru Reglementare în Energetică (în continuare – *organul supravegherii energetice de stat*).

(2) Organul supravegherii energetice de stat exercită supravegherea asupra respectării regulamentelor, actelor normativ-tehnice și regulilor de securitate la construirea, echiparea și funcționarea obiectivelor energetice și exploatarea utilajelor, precum și a instalațiilor energetice ale consumatorilor.

(3) Organul supravegherii energetice de stat are dreptul de a oferi servicii contra plată. Nomenclatorul serviciilor contra plată și mărimea tarifelor la servicii se stabilesc de către Guvern.”

1. La articolul 131 alineatul (4) va avea următorul cuprins:

„(4) Drepturile prevăzute la alin.(2) lit. a) și i) se exercită cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător.”.

**Art. XIV. –** În articolul 15 alineatul (3) din [Legea nr.1540-XIII din 25 februarie 1998](lex:LPLP199802251540) privind plata pentru poluarea mediului (Monitorul Oficial al Republicii Moldova, 1998, nr.54-55, art.378), cu modificările ulterioare și completările ulterioare, cuvintele “agențiile (inspecțiile) ecologice” se substituie cu cuvintele “inspecțiile pentru protecția mediului”.

**Art. XV.** – La Articolul 23 alineatul (7) din Legea nr. 461-XV din 30 iulie 2001 privind piața produselor petroliere (republicată în Monitorul Oficial al Republicii Moldova, 2003, nr.76, art.342), cu modificările și completările ulterioare, cuvintele „Inspectoratului pentru Supravegherea Tehnică a Obiectelor Industrial Periculoase” se substituie cu cuvintele „Agenției pentru Supravegherea Tehnică”.

**Art. XVI.** – În textul Legii nr. 778-XV din 27 decembrie 2001 cu privire la geodezie, cartografie și geoinformatică (Monitorul Oficial al Republicii Moldova, 2002, nr.29–31, art.160), cu modificările ulterioare, cuvintele „Inspectoratul de Stat pentru Supravegherea Geodezică, Tehnică și de Regim” se substituie cu cuvintele „Agenția pentru Supravegherea Tehnică”, la cazul gramatical corespunzător.

Art. XVII. – În textul Legii nr. 149-XVI din 8 iunie 2006 privind fondul piscicol, pescuitul și piscicultura și în anexele acesteia (Monitorul Oficial al Republicii Moldova, 2006, nr. 126-130, art. 597), cu modificările și completările ulterioare, cuvintele „Serviciul Piscicol” se substituie cu cuvintele „Inspectoratul pentru Protecția Mediului”, la cazul gramatical corespunzător.

**Art. XVIII.** – Legea Serviciului Protecției Civile și Situațiilor Excepționale nr. 93-XVI din 05 aprilie 2007 (Monitorul Oficial al Republicii Moldova, 2007, nr.78–81, art.358), cu modificările ulterioare, se modifică după cum urmează:

1. La articolul 8 alineatul (1) litera d) se abrogă.
2. Articolul 12:

literele d), e), h) se abrogă;

la litera j) cuvintele „și exercită controlul asupra executării deciziilor adoptate pe marginea acestora” se exclud.

1. Articolul 13:

la litera d) cuvintele „ , la obiectivele economiei naționale, să emită dispoziții, hotărâri privind înlăturarea încălcărilor legislației în domeniul protecției civile și apărării împotriva incendiilor, precum și ale standardelor, normelor și regulilor în acest domeniu” se exclud;

la litera f) cuvintele „starea mijloacelor individuale și colective de protecție, precum și” se exclud;

litera g) se abrogă;

la litera k) cuvintele „ , iar în caz de necesitate – la exercitarea controlului asupra respectării cerințelor standardelor, normelor și regulilor protecției civile și apărării împotriva incendiilor” se exclud.

**Art. XIX. –** În tot cuprinsul articolului 26 din Legea regnului vegetal nr. 239-XVI din 8 noiembrie 2007 (Monitorul Oficial al Republicii Moldova, 2008, nr.40-41, art.114), cu modificările ulterioare, cuvintele „Inspectoratul Ecologic de Stat” se substituie cu cuvintele „Inspectoratul pentru Protecția Mediului”, iar cuvintele „agențiile sau inspecțiile ecologice” se substituie cu cuvintele „inspecțiile pentru protecția mediului”, la cazul gramatical corespunzător.

**Art. XX. –** Legea comunicațiilor electronice nr.241-XVI din 15 noiembrie 2007 (Monitorul Oficial al Republicii Moldova, 2008, nr.51–54, art.155), cu modificările ulterioare, se modifică după cum urmează:

Articolul 10:

la alineatul (3) cuvântul „dispoziții” se substituie cu cuvântul „delegații”;

articolul se completează cu alineatul (31) cu următorul cuprins:

„(31) Drepturile prevăzute la lit. c) din alin. (1) se exercită cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător.”

**Art. XXI.** – Codul contravențional al Republicii Moldova nr. 218-XVI din 24 octombrie 2008 (republicat în Monitorul Oficial al Republicii Moldova, 2017, nr.78-84, art.100), cu modificările ulterioare, se modifică și se completează după cum urmează:

1. Articolul 74:

în sancțiunea alineatului (1), textul „de la 30 la 90” se substituie cu textul „de la 30 la 60”, textul „de la 60 la 180” se substituie cu textul „de la 60 la 120”, iar textul „de la 90 la 300” se substituie cu textul „de la 90 la 150”;

în sancțiunea alineatului (2), textul „de la 30 la 90” se substituie cu textul „de la 30 la 80”, iar textul „de la 180 la 240” se substituie cu textul „de la 160 la 220”;

în sancțiunea alineatului (3), textul „de la 60 la 90” se substituie cu textul „de la 60 la 100”, iar textul „de la 240 la 300” se substituie cu textul „de la 250 la 350”;

în sancțiunea alineatului (4), textul „de la 150 la 300” se substituie cu textul „de la 200 la 300”, iar textul „de la 240 la 300” se substituie cu textul „de la 300 la 400”;

în sancțiunea alineatului (6), textul „de la 30 la 300” se substituie cu textul „de la 100 la 200”.

1. Articolul 119 se completează cu alineatele (12) și (13) având următorul cuprins:

„ (12) Neexecutarea prescripțiilor privind înlăturarea încălcărilor depistate la întreprinderile sau obiectivele legate de folosirea subsolului, necontestate potrivit legislației cu privire la controlul de stat a activității de întreprinzător,

se sancționează cu amendă de la 200 la 400 de unități convenționale aplicată persoanei juridice cu sau fără privarea dreptului de a desfășura o anumită activitate pe un termen de la 3 la 6 luni.

(13) Efectuarea lucrărilor de extragere a substanțelor minerale utile în lipsa planurilor anuale de dezvoltare a lucrărilor miniere și/sau în lipsa normativelor pierderilor de substanțe minerale utile coordonate conform legislației în vigoare,

se sancționează cu amendă de la 300 la 500 de unități convenționale aplicată persoanei juridice cu sau fără privarea dreptului de a desfășura o anumită activitate pe un termen de la 3 la 6 luni.”

1. În denumirea articolului 1631 cuvintele „Inspectoratul Energetic de Stat” se substituie cu cuvintele „Agenția Națională pentru Reglementare în Energetică”.
2. Articolul 155:

la alineatul (1) cuvintele „a îngrășămintelor minerale, a substanțelor meliorative, a pesticidelor, a stimulatorilor de creștere a plantelor,” se exclud;

alineatul (2) va avea următorul cuprins:

„(2) Încălcarea regulilor de evidență, transport, păstrare, utilizare și înhumare a îngrășămintelor minerale, a substanțelor meliorative, a pesticidelor, a stimulatorilor de creștere a plantelor, a amestecurilor de preparate sau a altor substanțe toxice, în cazul în care acestea sunt utilizate în agricultură, dacă această faptă nu întrunește elementele constitutive ale infracțiunii,”;

în sancțiunea alineatului (2), textul „de la120 la 180” se substituie cu textul „de la 180 la 240”.

1. Articolul 177:

la alineatul (1) litera h) cuvintele „Inspecției de Stat în Construcții” se substituie cu cuvintele „Agenției pentru Supraveghere Tehnică”, la litera n) cuvintele „Inspecția de Stat în Construcții” se substituie cu cuvintele „Agenția pentru Supraveghere Tehnică”;

la alineatul (2) la litera h) cuvintele „organizarea necorespunzătoare” se substituie cu cuvântul „neimplementarea”, iar la litera j) cuvintele „Inspecției de Stat în Construcții” se substituie cu cuvintele „Agenției pentru Supraveghere Tehnică”.

1. După articolul 249 se introduce un nou articol cu următorul cuprins:

,,**Articolul 2491.** Încălcarea legislației și reglementărilor privind accesul pe proprietăți și utilizarea partajată a infrastructurii asociate rețelelor publice de comunicații electronice

(1) Necomunicarea (netransmiterea) autorității de reglementare a condițiilor de acces pe proprietăți și/sau de utilizare partajată a infrastructurii fizice stabilite conform legislației, precum și a oricăror modificări și/sau completări ale acestor condilii, de asemenea netransmiterea a unei copii a materialului publicat pe pagina sa web oficială, dacă aceasta există, cuprinzând aceste condiții, în termen de 3 zile lucrătoare din data publicării acestuia

se sancționează cu amendă de la 70 la 120 de unități convenționale aplicată persoanei cu funcție de răspundere, cu amendă de la 100 la 150 de unități convenționale aplicată persoanei juridice.

(2) Nepublicarea în termenul stabilit de legislație a contractului de acces pe proprietatea publică pe pagina sa web oficială, dacă aceasta există, precum și netransmiterea acestui contract, în copie, autorității de reglementare

se sancționează cu amendă de la 70 la 120 de unități convenționale aplicată persoanei cu funcție de răspundere, cu amendă de la 100 la 150 de unități convenționale aplicată persoanei juridice.

(3) Nepublicarea în termenul stabilit de legislație a deciziei autorității de reglementare sau a hotărârii judecătorești, definitive și irevocabile, în cazul în care dreptul de acces asupra unui imobil proprietate publică se exercită în temeiul unui din aceste documente, pe pagina sa web oficială, dacă aceasta există, ori neaducerea acesteia la cunoștința publicului prin alte modalități

se sancționează cu amendă de la 70 la 120 de unități convenționale aplicată persoanei cu funcție de răspundere, cu amendă de la 100 la 150 de unități convenționale aplicată persoanei juridice.”

1. La articolul 250:

dispoziția alineatul (1) va avea următorul cuprins:

„(1) Încălcarea normelor tehnice privind mijloacele radioelectronice utilizate în scopuri civile care emit unde electromagnetice”;

alineatul (11) se abrogă.

1. Articolul 3272 se abrogă.
2. Dispoziția articolului 358 va avea următorul cuprins:

„ Încălcarea legislației în domeniul apărării împotriva incendiilor manifestată prin:

1. Neafișarea planurilor (schemelor) de evacuare a persoanelor în caz de incendiu în locuri vizibile;
2. Neasigurarea salariaților obiectivului cu instrucțiuni privind măsurile de apărare împotriva incendiilor;
3. Blocarea căilor de acces la obiectiv, a căilor și ieșirilor de evacuare, a accesului **la rețelele de apă pentru stingerea incendiilor, tehnica pentru stingerea incendiilor și la mijloacele de primă intervenție în caz de incendiu;**
4. Încălcarea normelor **de apărare împotriva incendiilor** la dotarea și **întreținerea rețelelor de apă pentru stingerea incendiilor, instalațiilor automate de prevenire, stingere și evacuare a fumului, tehnicii pentru stingerea incendiilor și a mijloacelor de primă intervenție în caz de incendiu**”.
5. Articolul 400:

la alineatul (1) după textul „115 alin. (3)” se completează cu textul „și (4)”, cifrele „159, 160” se exclud, iar cifrele „357 - 363” se substituie cu cifrele „357, 359 - 363”;

alineatele (3) și (31) se abrogă;

la alineatul (4) cifra „3581” se exclude.

1. Articolul 405 va avea următorul cuprins:

„**Articolul 405.** Inspectoratul pentru Protecția Mediului

(1)Contravențiile prevăzute la art. 94, 95, 109–126, 127–130, 132–154, 155 alin. (1), 156, 182 se constată de Inspectoratul pentru Protecția Mediului.

(2) Inspectoratul pentru Protecția Mediului constată contravențiile prevăzute la art. 553, săvârșite în domeniile de activitate din competența acestuia.

(3) Sunt în drept să constate contravenții și să încheie procese-verbale persoanele abilitate cu funcții de control din cadrul Inspectoratului pentru Protecția Mediului.

(4) Procesele-verbale cu privire la contravenții se remit spre examinare în fond instanței de judecată competente.”

1. Articolul 4082 va avea următorul cuprins:

„**Articolul 4082.** Agenția pentru Supraveghere Tehnică

(1) Contravențiile prevăzute la art. 93, 159, 160, 1631 alin. (2), 166 – 168, 177, 358 și 3581 se constată de către Agenția pentru Supraveghere Tehnică.

(2) Agenția pentru Supraveghere Tehnică constată contravențiile prevăzute la art. 553, săvârșite în domeniile de activitate din competența acesteia.

(3) Sunt în drept să constate contravenții și să încheie procese-verbale șeful și șeful adjunct al Agenției pentru Supraveghere Tehnică, șefii și șefii adjuncți ai direcțiilor cu funcții de control, inspectorii principali, inspectorii superiori și inspectorii din cadrul Agenției pentru Supraveghere Tehnică.

(4) Procesele-verbale cu privire la contravenții se remit spre examinare în fond instanței de judecată competente.”

1. Art. 4091 se abrogă.
2. La articolul 410, alineatul (1) va avea următorul cuprins:

„(1) Contravențiile prevăzute la art.246–2591 se constată de Agenția Națională pentru Reglementare în Comunicații Electronice și Tehnologia Informației.”

1. La art. 411, cifrele „161, 164 și 169” se substituie cu cifrele „161-163, 1631 alin. (1), 164 și 169”.
2. Articolul 4111 se abrogă.
3. La articolul 414 alin. (1), după cifra „131,” se completează cu textul „155 alin. (2),”.
4. Articolul 416 se abrogă.
5. Articolul 4161 se abrogă.
6. Articolul 4181 se abrogă.

**Art. XXII.** – Codului subsolului al Republicii Moldova nr. 3-XVI din 02 februarie 2009 (Monitorul Oficial al Republicii Moldova, 2009, nr.75–77, art.197), cu modificările și completările ulterioare, se modifică și se completează după cum urmează:

1. Articolul 11:

alineatul (1):

la litera n) cuvântul ,,exercitarea” se substituie cu cuvântul ,,monitorizarea” iar cuvintele ,,a controlului lucrărilor de explorări” se substituie cu cuvintele ,,a efectuării lucrărilor de cercetări”;

litera p) și litera q) se exclud;

la alineatul (2), literele b), c), f) și g) se exclud.

1. La articolul 74 alineatul (2), cuvintele ,,Agenția pentru Geologie și Resurse Minerale” se substituie cu cuvintele ,,Inspectoratul pentru Protecția Mediului”.
2. La articolul 75 alineatul (3), cuvintele ,,Agenția pentru Geologie și Resurse Minerale” se substituie cu cuvintele ,,Inspectoratul pentru Protecția Mediului”.
3. La articolul 76 alineatul (1), cuvintele ,,Agenția pentru Geologie și Resurse Minerale” se substituie cu cuvintele ,,Inspectoratul pentru Protecția Mediului”.
4. Codul se completează cu articolul 761 cu următorul cuprins:

,,**Articolul 761.** Monitorizarea realizării lucrărilor de cercetări geologice

(1) Monitorizarea realizării lucrărilor de cercetări geologice finanțate din contul mijloacelor bugetului de stat se efectuează de către Agenția pentru Geologie și Resurse Minerale lunar.

(2) Monitorizării lucrărilor de cercetări geologice finanțate din contul mijloacelor bugetului de stat se supun:

a) aplicarea metodelor și procedeelor raționale și eficiente de cercetare geologică a subsolului conform Proiectelor aprobate;

b) veridicitatea determinării datelor obținute, proprietăților rocilor, precum și proceselor ce au loc în ele;

c) integritatea informației obținute, a documentației geologice, probelor de roci, carotei, duplicatelor probelor;

d) prezentarea în termen și în volum deplin a rezultatelor veridice obținute în urma efectuării lucrărilor de cercetări geologice.

(3) În rezultatul monitorizării lucrărilor de cercetări geologice finanțate din contul mijloacelor bugetului de stat este întocmit Actul volumului lucrărilor realizate pentru luna respectivă, care este semnat de către executorul și beneficiarul lucrărilor.”

1. La Articolul 78 cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Agenția pentru Supravegherea Tehnică”.

**Art. XXIII.** – În textul Legii nr.163 din 9 iulie 2010 privind autorizarea executării lucrărilor de construcție (Monitorul Oficial al Republicii Moldova, 2010, nr.155–158, art.549), cu modificările ulterioare, cuvintele „Inspecția de Stat în Construcții” se substituie cu cuvintele „Agenția pentru Supravegherea Tehnică”, la cazul gramatical corespunzător.

**Art. XXIV.** – În anexa din Legea nr. 160 din 22 iulie 2011 privind reglementarea prin autorizare a activității de întreprinzător (Monitorul Oficial al Republicii Moldova, 2011, nr.170–175, art.494), cu modificările ulterioare, cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Agenția pentru Supravegherea Tehnică”, cuvintele „Inspectoratul Ecologic de Stat” și „Serviciul Piscicol” se substituie cu cuvintele „Agenția pentru Protecția Mediului”, iar cuvintele „Inspectoratul Energetic de Stat” se substituie cu cuvintele „Agenția Națională pentru Reglementare în Energetică”.

**Art. XXV. –** Articolul 56 alineatul (2) din Legea apelor nr. 272 din 23 decembrie 2011 (Monitorul Oficial al Republicii Moldova, 2012, nr.81, art.264) cu modificările și completările ulterioare, se completează literele f) și g) cu următorul cuprins:

„f) de a sigila instalațiile de captare a apei și de a restricționa accesul la sursele de apă, dacă utilizarea acesteia nu este autorizată sau dacă au fost constatate încălcări foarte grave ale reglementărilor legale de folosință și de protecție a apelor în cadrul controlului de stat, potrivit procedurii prevăzute în Legea nr.131 din 8 iunie 2012 privind controlul de stat asupra activității de întreprinzător;

g) de a emite decizii privind repararea prejudiciilor cauzate resurselor de apă ca rezultat al poluării și/sau folosirii neautorizate/neraționale ale acesteia.”

**Art. XXVI.** – Legea nr.116 din 18 mai 2012 privind securitatea industrială a obiectelor industriale periculoase (Monitorul Oficial al Republicii Moldova, 2012, nr.135-141, art.445), cu modificările și completările ulterioare, se modifică și se completează după cum urmează:

1. La articolul 2 noțiunea termenului „*dispoziție*” se exclude.

2. La articolul 7 alineatul (2) cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Agenția pentru Supravegherea Tehnică”.

**3.** Articolul 10 alineatul (10):

la litera m) cuvântul „dispozițiilor” se substituie cu cuvântul „prescripțiilor”, iar textul „și ale persoanelor cu funcții de răspundere ale acestuia în limitele împuternicirilor lor;” se exclude;

la litera n) cuvântul „dispoziției” se substituie cu cuvântul „prescripției”.

**4.** Articolul 18:

alineatul (9):

la litera a) cuvintele „a gradului de respectare a” se substituie cu cuvântul „respectarea”;

la litera b) cuvintele „emiterea dispozițiilor” se substituie cu cuvintele „eliberarea prescripțiilor”;

litera c) se exclude;

litera d) va avea următorul cuprins:

„d) suspendarea lucrărilor executate în condiții de nerespectare a cerințelor de securitate industrială, în cazul în care utilizarea lor ulterioară poate provoca avarii sau în caz de pericol iminent și imediat pentru viața și sănătatea angajaților și/sau a populației;”;

se completează cu litera i) cu următorul cuprins:

„i) desfășurarea activităților de supraveghere a pieței produselor din domeniile reglementate în conformitate cu legea.”;

alineatul (10) se completează cu litera f) cu următorul cuprins:

„f) să acorde, în bază de contract, servicii contra plată. Nomenclatorul serviciilor contra plată și mărimea tarifelor la servicii se stabilesc de către Guvern.”;

alineatul (14) se abrogă;

alineatul (15) va avea următorul cuprins:

„(15) Suspendarea lucrărilor executate în condiții de nerespectare a cerințelor de securitate industrială poate fi efectuată cu respectarea procedurii de contestare, precum și în limitele și modul stabilite în Legea nr.131 din 8 iunie 2012 privind controlul de stat asupra activității de întreprinzător.”;

alineatele (18)-(21) se abrogă.

**Art. XXVII.** – Legea nr.131 din 8 iunie 2012 privind controlul de stat asupra activității de întreprinzător (Monitorul Oficial al Republicii Moldova, 2012, nr.181–184, art.595), cu modificările ulterioare, se modifică și se completează după cum urmează:

1. La articolul 1, alineatul (3) va avea următorul cuprins:

„(3) Dispozițiile prezentei legi se aplică în măsura în care nu contravin prevederilor legislației în vigoare privind activitatea autorităților publice centrale de reglementare – a Agenției Naționale pentru Reglementare în Energetică, Agenției Naționale pentru Reglementare în Comunicații Electronice și Tehnologia Informației, Consiliului Coordonator al Audiovizualului, Consiliului Concurenței, Agenției Naționale de Reglementare a Activităților Nucleare și Radiologice – în limita domeniilor de activitate ale acestora, cu excepția planificării controlului, întocmirii planului controalelor și periodicității controalelor planificate, inițierii, notificării și duratei controalelor, conținutului și procedurii de emitere/înregistrare a delegației de control, precum și a procedurii de contestare a acțiunilor inspectorilor.”;

1. În anexă:

la punctul 1:

poziția 3: la coloana 2, cuvântul „Inspectoratul” se substituie cu cuvântul „Agenția”, iar la coloana 3, cuvintele „arheologie și protecția monumentelor,” se exclud;

la poziția 5 colana 3, după cuvintele „Protecția mediului,” se completează cu cuvintele „aerului atmosferic, florei, faunei,”, iar cuvintele „ , siguranța radiologică și nucleară”, și „Respectarea condițiilor de licențiere conform domeniului aferent” se exclud;

la punctul 2 poziția 5) cuvintele „Curtea de Conturi” se substituie cu cuvintele „Agenția Națională de Reglementare a Activităților Nucleare și Radiologice”.

**Art. XXVIII. –** Legea nr.132 din 8 iunie 2012 privind desfășurarea în siguranță a activităților nucleare și radiologice (Monitorul Oficial al Republicii Moldova, 2012, nr.229–233, art.739), cu modificările ulterioare, se modifică după cum urmează:

1. Articolul 11 se completează cu litera h1) cu următorul cuprins.

„h1) informarea, educarea și formarea profesională corespunzătoare a tuturor persoanelor ale căror sarcini necesită competențe specifice în domeniul protecției radiologice;”

1. Articolul 12 alineatul (1) se completează cu litera h) cu următorul cuprins.

„h) să acorde, în bază de contract, servicii contra plată. Nomenclatorul serviciilor contra plată și mărimea tarifelor la servicii se stabilesc de către Guvern.”

1. La articolul 47 după cuvântul „contestare” se completează cu textul „ , potrivit Legii nr.131 din 8 iunie 2012 privind controlul de stat asupra activităţii de întreprinzător”.

**Art. XXIX. –** La articolul 3 litera b) din Legea nr. 218 din 19 octombrie 2012 privind modul de aplicare a forței fizice, a mijloacelor speciale și a armelor de foc (Monitorul Oficial al Republicii Moldova, 2012, Nr. 254-262, art. 836), cu modificările ulterioare, cuvintele „Inspectoratului Ecologic de Stat și al Serviciului Piscicol ale Ministerului Mediului” se substituie cu cuvintele „Inspectoratului pentru Protecția Mediului”.

**Art. XXX. –** Legea nr. 75 din 30 aprilie 2015 cu privire la locuințe (Monitorul Oficial al Republicii Moldova, 2015, nr.131–138, art.249), cu modificările ulterioare, se modifică după cum urmează:

1. La articolul 56 alineatul (1) cuvintele „Inspecției de Stat în Construcții” se înlocuiesc cu cuvintele „Agenției pentru Supravegherea Tehnică”.
2. La articolul 57 alineatul (2) cuvintele „Inspecția de Stat în Construcții” se înlocuiesc cu cuvintele „Agenția pentru Supravegherea Tehnică”.

**Art. XXXI.** – Legea nr. 108 din 27 mai 2016 cu privire la gazele naturale (Monitorul Oficial al Republicii Moldova, 2016, nr.193-203, art.415) se modifică și se completează după cum urmează:

1. La articolul 4 alineatul (1) lit. m) cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Ministerul Economiei”.
2. La articolul 79 alineatul (5) cuvintele „Inspectoratul pentru Supravegherea Tehnică a Obiectelor Industrial Periculoase” se substituie cu cuvintele „Agenția pentru Supravegherea Tehnică”.

# **Art. XXXII. –** La articolul 25 alineatul (8) din Legea nr.209 din 29 iulie 2016 privind deșeurile (Monitorul Oficial al Republicii Moldova, 2016, nr.459-471, art.916), cuvintele „agenției sau inspecției ecologice teritoriale” se substituie cu cuvintele „Inspecției pentru Protecția Mediului”, iar cuvintele „Agenția sau inspecția ecologică teritorială” se substituie cu cuvintele „Inspectoratul pentru Protecția Mediului”.

# **Art. XXXIII.**

# (1) Prezenta lege intră în vigoare la data publicării.

# (2) Guvernul, în termen de 3 luni de la publicarea prezentei legi, va aproba actele normative necesare pentru aplicarea normei indicate la alin. (1).

**Președintele Parlamentului**